3. การประกอบธุรกิจของแต่ละสายผลิตภัณฑ์

3.1 ลักษณะบริการ

บริษัท ธนมิตร แฟคตอริ่ง จำกัด (มหาชน) (“บริษัท”) ประกอบธุรกิจแฟคตอริ่ง
หรือการโอนและรับโอนสิทธิเรียกร้องภายในประเทศ (Domestic Factoring)
บริษัทเป็นผู้ให้บริการเงินทุนหมุนเวียนระยะสั้นโดยการรับซื้อลดลูกหนี้การค้าโดยการรับโอนสิทธิเรียกร้องในการรับเงิน
ทั้งนี้บริษัทเน้นกลุ่มลูกค้าในธุรกิจขนาดกลางและขนาดย่อม
ที่ยังไม่สามารถหาแหล่งเงินกู้จากสถาบันการเงินได้ (ซึ่งต่อไปนี้จะเรียกว่า
“ลูกค้า”)ซึ่งเป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade) ได้แก่
Supplier ของกลุ่มห้างสรรพสินค้า (Department Store) ซูเปอร์มาร์เก็ต (Supermarket)
ดิสเคาร์สโตร์หรือซุปเปอร์เซ็นเตอร์ ( Discount Store/Supercenter)
ร้านขายสินค้าเฉพาะอย่าง (Specialty Store) ร้านสะดวกซื้อ (Convenience Store)
เป็นต้น (ซึ่งต่อไปนี้จะเรียกว่า “ลูกหนี้”)

โดยปกติลูกค้าจะให้เครดิตในการชำระเงินแก่ลูกหนี้
เมื่อลูกค้าต้องการเงินสดก่อนถึงงวดการชำระเงินของลูกหนี้
เพื่อนำไปใช้เป็นทุนหมุนเวียนหรือซื้อวัตถุดิบเพิ่ม
ลูกค้าสามารถนำเอกสารการค้าที่ลูกหนี้ออกให้แก่ลูกค้า ได้แก่ ใบส่งสินค้า ใบสั่งซื้อสินค้า
ใบรับวางบิล ใบเปรียบเทียบยอด
มาขายลดพร้อมกับโอนสิทธิการรับเงินให้แก่บริษัทในลักษณะที่เรียกว่า with recourse
(บริษัทมีสิทธิไล่เบี้ยจากลูกค้าได้ในกรณีที่เกิดหนี้สูญหรือบริษัทลูกหนี้ไม่ชำระเงินตามกำหนดเวลา)
โดยบริษัทจะจ่ายเงินสดให้แก่ลูกค้าล่วงหน้าก่อนประมาณร้อยละ 80 ของยอดเงินตามเอกสารการค้า
และเมื่อถึงกำหนดชำระเงินซึ่งปกติจะมีระยะเวลาตั้งแต่ 20 ถึง 90 วัน
บริษัทจะเป็นผู้ดำเนินการในการเรียกเก็บค่าสินค้าหรือบริการจากลูกหนี้ตามจำนวนเงินที่ปรากฎในเอกสารการค้า
และดำเนินการคืนเงินในจำนวนเท่ากับส่วนต่างของยอดรับซื้อกับยอดเงินตามเอกสารการค้า

แผนภาพแสดงขั้นตอนการให้บริการของบริษัท

ประเภทของการแจ้งโอนสิทธิการรับเงิน

บริษัทแบ่งประเภทของการแจ้งโอนสิทธิการรับเงิน ออกเป็น 4 ประเภท ดังนี้

+--------+-----------------------------------+------------------------+
| ประเภท | ลักษณะของการแจ้งโอนสิทธิการรับเงิน      | ความเสี่ยง               |
+--------+-----------------------------------+------------------------+
| ป      | หมายถึง                            | มีความเสี่ยงต่ำที่สุด         |
| ระเภทที่ | การแจ้งโอนสิทธิที่ลูกหนี้ตอบร             | เนื่องจากบ               |
| 1      | ับการแจ้งโอนสิทธิและบริษัทสามารถตรวจสอบ | ริษัทสามารถตรวจสอบมูลหนี้ก่อ |
|        | มูลหนี้ก่อนการรับซื้อได้โดยการชำระหนี้การค้า | นการรับซื้อได้และลูกหนี้ชำระเ |
|        | ลูกหนี้จะโอนเง                       | งินค่าสินค้าให้แก่บริษัทโดยตรง |
|        | ินเข้าบัญชีเงินฝากหรือสั่งจ่ายเช็คในนามบริษัท | ความเสี่ยงจึงขึ้นอยู่กับความสา |
|        |                                   | มารถในการชำระหนี้เป็นสำคัญ |
+--------+-----------------------------------+------------------------+
| ป      | หมายถึง                            | มีความเสี่ยงเพิ่มขึ้น         |
| ระเภทที่ | ก                                 | เนื่องจากไม่สามารถต       |
| 2      | ารแจ้งโอนสิทธิที่ลูกหนี้ตอบรับการแจ้งโอนสิทธิ | รวจสอบมูลหนี้ก่อนการรับซื้อได้ |
|        | แต่ไม่สามารถตรวจสอบมูลหนี้ก่อนการรับซื้อได้ | แต่มีการสุ่มสอบถ           |
|        | โดยการชำระหนี้การค้า                 | ามมูลหนี้จากลูกหนี้ทางโทรศัพท์ |
|        | ลูกหนี้จะโอนเงินเข้าบัญชี                | และมีความเสี่ยงด้านความส   |
|        | เงินฝากหรือสั่งจ่ายเช็คในนามบริษัท        | ามารถในการชำระหนี้เช่นเดีย |
|        |                                   | วกับการแจ้งโอนสิทธิประเภทที่ |
|        |                                   | 1                      |
+--------+-----------------------------------+------------------------+
| ป      | หมายถึง                            | (ปัจจุบันไม่มีก             |
| ระเภทที่ | ก                                 | ารแจ้งโอนสิทธิประเภทนี้แล้ว) |
| 3      | ารแจ้งโอนสิทธิที่ลูกหนี้ตอบรับการแจ้งโอนสิทธิ |                        |
|        | โดยบริษัทต้องจัดส่งส                   |                        |
|        | ำเนาเอกสารการค้าประกอบการแจ้งโอนสิทธิ |                        |
|        | แต่ไม่สามารถตรวจสอบมูลหนี้และเอกสารได้  |                        |
|        | และการชำระหนี้การค้า                 |                        |
|        | ลูกหนี้จะโอนเงินเข้าบัญชีเงินฝากในนามบริษัท |                        |
|        | (ปัจจ                              |                        |
|        | ุบันไม่มีการแจ้งโอนสิทธิรับเงินประเภทนี้แล้ว) |                        |
+--------+-----------------------------------+------------------------+
| ป      | หมายถึง                            | ม                      |
| ระเภทที่ | การแจ้งโอนสิทธิโด                    | ีความเสี่ยงจากการที่ลูกหนี้ไม่ไ |
| 4      | ยการส่งจดหมายลงทะเบียนตอบรับไปยังลูกหนี้ | ด้ตอบรับการแจ้งโอนสิทธิการร |
|        | เพื่อแจ้งโอนสิทธิ และการชำระหนี้การค้า    | ับเงินและทางด้านความถูกต้อง |
|        | ลูกหนี้จะจ่ายเช็คหรือโอนเงินในนามลูกค้า    | ครบถ้วนของเอกสาร        |
|        | ซึ่งมีอยู่ 2 ประเภท คือ                 | ซึ่งไม่สามารถต            |
|        |                                   | รวจสอบมูลหนี้ก่อนการรับซื้อได้ |
|        | 4.1.                              | และมีความเ              |
|        | ในกรณีที่ลูกหนี้ช                       | สี่ยงบ้างทางด้านการชำระเงิน |
|        | ำระหนี้โดยการโอนเงินเข้าบัญชีเงินฝากลูกค้า | ซึ่งการชำระหนี้การค้า       |
|        | บริษัทจะให้ลูกค้าเปิดบัญชีเงินฝ            | ลูกหนี้จะจ่า               |
|        | ากกระแสรายวันเพื่อใช้รับเฉพาะเงินโอนจาก | ยเช็คหรือโอนเงินในนามลูกค้า |
|        | ลูกหนี้เท่านั้น                         | ทั้งนี้                    |
|        | โดยมอบอำนาจให้บริษัทเป็นผู้ลงนามเบิกจ่าย  | ความเสี่ยงของประเภทการแจ |
|        |                                   | ้งโอนสิทธิการรับเงินประเภทที่ |
|        | 4.2.                              | 4 นี้                    |
|        | ใน                                | ถือเป                   |
|        | กรณีที่ลูกหนี้ชำระหนี้โดยการสั่งจ่ายเช็คในนาม | ็นปกติของธุรกิจแฟคตอริ่งทั่วไป |
|        | ลูกค้า                              |                        |
|        | บริษัทจะให้ลูกค                       |                        |
|        | ้าทำหนังสือมอบอำนาจให้บริษัทเป็นผู้ไปรับเช็ค |                        |
|        | (ถ้ามี) และเมื่อถึงวันกำหนดรับเช็ค        |                        |
|        | บริษัทจะเป็นผู้ไปดำเนินการรับเช็ค         |                        |
+--------+-----------------------------------+------------------------+

3.2 การตลาดและภาวะการแข่งขัน

3.2.1 ภาวะอุตสาหกรรมและการแข่งขัน

ในปี 2547 นโยบายและมาตรการการกระตุ้นเศรษฐกิจและการใช้จ่ายของภาครัฐ
ส่งผลให้เศรษฐกิจของประเทศโดยรวมยังคงมีอัตราการเติบโตอย่างต่อเนื่อง
ทำให้ธุรกิจอุตสาหกรรมขนาดกลางและขนาดย่อมมีอัตราการขยายตัวเพิ่มขึ้นเช่นกัน
ส่งผลให้ธุรกิจแฟคตอริ่งเข้ามามีบทบาทสำคัญในการสนับสนุนเงินทุนหมุนเวียน
ในกลุ่มลูกค้าธุรกิจอุตสาหกรรมขนาดกลางและขนาดย่อมที่ไม่สามารถหาแหล่งเงินกู้จากสถาบันการเงินได้
การขยายตัวของธุรกิจแฟคตอริ่งส่งผลให้ผู้ประกอบการธุรกิจแฟคตอริ่งมีการแข่งขันกันเพิ่มมากขึ้น
ทั้งในด้านอัตราดอกเบี้ย และคุณภาพการให้บริการ
เพื่อเพิ่มส่วนแบ่งทางการตลาดและการขยายธุรกิจ
ซึ่งปัจจุบันมีผู้ประกอบการธุรกิจแฟคตอริ่งในประเทศไทยประมาณ 15 ราย
โดยมีปริมาณการเติบโตของยอดการรับโอนสิทธิสูงขึ้นทุกปี ซึ่งในปี 2546
บริษัทมีส่วนแบ่งทางการตลาดอยู่ในอันดับ 1 ใน 5
รายแรกของบริษัทที่เป็นสมาชิกสมาคมไทยผู้ประกอบธุรกิจแฟคตอริ่ง
และคาดว่าแนวโน้มของธุรกิจแฟคตอริ่งในปี 2548 ยังคงมีอัตราการเติบโตอย่างต่อเนื่อง
ซึ่งจะเห็นได้จากปริมาณของธุรกิจค้าปลีกสมัยใหม่ยังคงมีการขยายตัวอย่างต่อเนื่อง
ส่งผลทำให้บริษัทสามารถขยายฐานลูกค้าที่เป็น Supplier ให้กับธุรกิจค้าปลีกได้อีกเป็นจำนวนมาก
อย่างไรก็ตามบริษัทยังคงยึดมั่นนโยบายการพิจารณาการให้สินเชื่อ
โดยคำนึงถึงคุณภาพของลูกค้าและลูกหนี้เป็นหลักสำคัญ
เพื่อป้องกันความเสี่ยงจากการเกิดหนี้สูญในอนาคต
และนโยบายการพัฒนาคุณภาพการให้บริการอย่างต่อเนื่อง
เพื่อสร้างความพึงพอใจและเกิดประโยชน์สูงสุดแก่ลูกค้า

3.2.2 กลยุทธ์ในการแข่งขัน

ปัจจุบันบริษัทได้รับการสนับสนุนจากกลุ่มเซ็นทรัลผู้ถือหุ้นรายใหญ่ที่ดำเนินธุรกิจค้าปลีกในลักษณะ
Modern Trade ซึ่งมี Supplier ที่ขายสินค้าให้เป็นจำนวนมาก
และบริษัทเป็นผู้รับซื้อเอกสารทางการค้าเหล่านั้น
โดยมีการแจ้งโอนสิทธิและให้ลูกหนี้ตอบรับการแจ้งโอนสิทธิโดยบริษัทสามารถตรวจสอบมูลหนี้ได้ก่อนการรับซื้อ
ซึ่งบริการตรวจสอบมูลหนี้ดังกล่าวนั้นกลุ่มเซ็นทรัลมิได้ให้บริการนี้กับผู้ประกอบการแฟคตอริ่งรายอื่น
ทำให้บริษัทมีความได้เปรียบรวมทั้งมีความเสี่ยงต่ำกว่าคู่แข่งขันรายอื่นๆ โดยลูกหนี้ของบริษัท ณ สิ้นปี
2547 กว่าร้อยละ 51 เป็นลูกหนี้ประเภทที่มีความเสี่ยงในการเรียกเก็บหนี้ต่ำมาก
เนื่องจากเป็นลูกหนี้การแจ้งโอนสิทธิประเภทที่ 1

นอกจากนี้บริษัทมีนโยบายที่จะขยายฐานลูกค้าทั้งที่เป็น supplier
ของกลุ่มห้างสรรพสินค้าเดิมและกลุ่มลูกค้าใหม่ซึ่งได้แก่ กลุ่มลูกค้า SME
ที่ยังไม่สามารถเข้าถึงแหล่งเงินทุน โดยใช้บริการแฟคตอริ่ง
เป็นเครื่องมือทางการเงินในการสนับสนุนผู้ประกอบการให้มีโอกาสในการขยายตัวทางธุรกิจ
ซึ่งบริษัทได้รับความร่วมมือจากหน่วยราชการที่เกี่ยวข้อง ได้แก่
สำนักงานส่งเสริมวิสาหกิจขนาดกลางและขนาดย่อม (สสว.)
สถาบันพัฒนาวิสาหกิจขนาดกลางและขนาดย่อม กลุ่มผู้ถือหุ้น ซึ่งมีฐานธุรกิจ โดยมี Supplier
เป็นจำนวนมาก ในการแนะนำกลุ่มผู้ประกอบการในหลายธุรกิจที่มีความต้องการใช้สินเชื่อแฟคตอริ่ง
นอกจากนั้นบริษัทยังเน้นการประชาสัมพันธ์เพื่อให้เข้าถึงกลุ่มลูกค้าเป้าหมายโดยตรง
โดยการจัดทำเอกสารเผยแพร่บริการแฟคตอริ่ง
เนื่องจากยังมีผู้ประกอบการอีกจำนวนมากที่ยังไม่รู้จักหรือไม่เข้าใจบริการสินเชื่อแฟคตอริ่ง
รวมถึงการจัดให้มีข้อมูลที่เพียงพอ เกี่ยวกับการบริหารการจัดการของลูกค้า ให้คำปรึกษา
หรือข้อเสนอแนะที่เป็นประโยชน์ต่อลูกค้า อาทิ การบริหารสินค้าคงคลังและวัตถุดิบ
การจัดหาแหล่งวัตถุดิบ การบริหารลูกหนี้ รวมถึงการดูแลและอำนวยความสะดวกในการขยายวงเงิน
เพื่อเพิ่มโอกาสในการทำธุรกิจให้แก่ลูกค้า
รวมทั้งบริษัทยังเน้นการพัฒนาประสิทธิภาพของระบบงานเพื่อให้สามารถขยายธุรกิจได้
โดยคำนึงถึงต้นทุนค่าใช้จ่ายในการดำเนินงานด้วย

  ทั้งนี้ จุดเด่นในการดำเนินธุรกิจของบริษัทมีดังนี้

1.  บริษัทประกอบธุรกิจแฟคตอริ่งในประเทศเพียงอย่างเดียว
    โดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade)
    ซึ่งบริษัทมีความชำนาญเป็นหลัก

2.  บริษัทได้รับการสนับสนุนเป็นอย่างดีจากกลุ่มเซ็นทรัล ซึ่งเป็นผู้ถือหุ้นรายใหญ่ของบริษัท
    ซึ่งมีฐานลูกค้าที่เป็นคู่ค้ากับบริษัทอยู่เป็นจำนวนมาก

3.  บริษัทมีความเสี่ยงในการเรียกเก็บหนี้ต่ำ เนื่องจากลูกหนี้ของบริษัทมากกว่าร้อยละ 50 เป็น
    ลูกหนี้ประเภทที่ตอบรับการแจ้งโอนสิทธิ
    และบริษัทสามารถตรวจสอบมูลหนี้ได้ก่อนการรับซื้อเอกสารทางการค้า

4.  บริษัทได้จัดให้มีข้อมูลที่เพียงพอเกี่ยวกับการบริหารการจัดการของลูกค้า ให้คำปรึกษา
    หรือข้อเสนอแนะที่เป็นประโยชน์ต่อลูกค้า

  3.2.3 นโยบายด้านราคา

รายได้หลักของบริษัทประกอบด้วย รายได้ส่วนลดรับจากการรับโอนสิทธิเรียกร้อง
รายได้ค่าธรรมเนียมและบริการ (ค่าธรรมเนียมในการเปิดวงเงิน
และรายได้จากค่าธรรมเนียมรับซื้อ) ทั้งนี้
การกำหนดอัตราดอกเบี้ยและค่าธรรมเนียมดังกล่าวข้างต้น
บริษัทจะพิจารณาจากอัตราดอกเบี้ยในตลาด ภาวะการแข่งขันในตลาด
ฐานะทางการเงินของลูกค้าและลูกหนี้ รวมทั้งความเสี่ยงในการรับชำระหนี้
รวมทั้งความยากง่ายในการบริหารจัดการเก็บหนี้

3.2.4 การตลาด

ลูกค้าสามารถติดต่อขอใช้บริการแฟคตอริ่งของบริษัทได้หลายช่องทาง ได้แก่
ลูกค้าติดต่อเข้ามายังบริษัทโดยตรง ตามคำแนะนำโดยการบอกต่อกันของกลุ่มลูกค้าเดิมของบริษัท
จากความร่วมมือของสมาคมธุรกิจต่าง ๆ หน่วยงานราชการและกลุ่มผู้ถือหุ้นใหญ่ของบริษัทแนะนำ
หรือจากการที่เจ้าหน้าที่ของบริษัทไปเสนอบริการแก่ลูกค้าโดยตรง

3.2.5 ลักษณะลูกค้าและกลุ่มลูกค้าเป้าหมาย

บริษัทมีนโยบายการให้สินเชื่อแก่ธุรกิจขนาดกลางและขนาดเล็ก ที่อยู่ในภาคอุตสาหกรรม
พาณิชยกรรม และธุรกิจบริการที่มีแนวโน้มธุรกิจดี มีศักยภาพในการเจริญเติบโต
และมีการขยายตัวดีตามภาวะเศรษฐกิจ โดยลูกค้ากว่าร้อยละ 80
จะเป็นผู้จัดจำหน่ายสินค้าของกลุ่มค้าปลีกสมัยใหม่ (Modern Trade)
ส่วนที่เหลือจะเป็นลูกค้าที่จัดจำหน่ายสินค้าให้แก่กลุ่มองค์กรธุรกิจขนาดใหญ่ ธุรกิจข้ามชาติ
และหน่วยงานราชการ
ทั้งนี้ลูกค้าแฟคตอริ่งของบริษัทโดยส่วนใหญ่จะเป็นผู้จัดจำหน่ายสินค้าประเภทเครื่องใช้ไฟฟ้า
สิ่งทอและเครื่องนุ่งห่ม และอาหารและเครื่องดื่มให้กับกลุ่มธุรกิจค้าปลีก

3.3 การจัดหาผลิตภัณฑ์หรือบริการ

3.3.1 แหล่งที่มาของเงินทุน

แหล่งที่มาของเงินทุนของบริษัท ณ 31 ธันวาคม 2545 - 2547 เป็นดังนี้

  ----------------------------- ----------- -------- ---------- -------- ---------- --------
  หน่วย : พันบาท                  2547                 2546                2545       

                                จำนวนเงิน    ร้อยละ    จำนวนเงิน   ร้อยละ    จำนวนเงิน   ร้อยละ

  เงินเบิกเกินบัญชีและเงินกู้ยืมระยะสั้น   943,543     82.68    611,000    84.53    276,059    79.38

  หนี้สินหมุนเวียน                   36,531      3.20     13,521     1.87     19,145     5.50

  หนี้สินไม่หมุนเวียน                 308         0.03     641        0.09     -          0.00

  รวมหนี้สิน                       980,382     85.91    625,162    86.49    295,204    84.88

  ส่วนของผู้ถือหุ้น                   160,813     14.09    97,672     13.51    52,580     15.12

  รวม                           1,141,195   100.00   722,834    100.00   347,784    100.00
  ----------------------------- ----------- -------- ---------- -------- ---------- --------

แหล่งที่มาของเงินทุนในปี 2547 มีสัดส่วนมาจากส่วนของผู้ถือหุ้นร้อยละ 14.09
และมาจากส่วนของหนี้สินร้อยละ 85.91
โดยแหล่งเงินทุนส่วนใหญ่ของบริษัทมาจากเงินกู้จากสถาบันการเงินในประเทศ 6 แห่ง
ซึ่งเป็นวงเงินเกินบัญชีและวงเงินกู้ยืมระยะสั้น รวม 1,345 ล้านบาท
ทั้งนี้ภายใต้วงเงินสินเชื่อดังกล่าว บริษัทจะต้องปฏิบัติตามเงื่อนไขต่าง ๆ ที่ระบุไว้ในสัญญา เช่น
การดำรงอัตราส่วนหนี้สินต่อส่วนของผู้ถือหุ้นไม่เกินกว่า 8 ต่อ 1
การห้ามนำทรัพย์สินของบริษัทไปก่อภาระผูกพันกับผู้อื่น ก่อนได้รับความยินยอมจากสถาบันการเงิน
เป็นต้น

สำหรับการจัดหาเงินทุนในอนาคต
บริษัทมีนโยบายจัดหาเงินทุนให้สอดคล้องกับวัตถุประสงค์การใช้เงิน
โดยคำนึงถึงต้นทุนของเงินทุนที่ระดมได้และระยะเวลาการชำระคืนที่สอดคล้องกับระยะเวลาการให้สินเชื่อแฟคตอริ่ง

  3.3.2 การให้กู้ยืมเงิน

บริษัทมีนโยบายการให้สินเชื่อโดยเน้นคุณภาพของลูกค้าและลูกหนี้เป็นสำคัญ
ทั้งนี้บริษัทได้กำหนดหลักเกณฑ์ต่างๆในการให้กู้ยืมเงิน ดังนี้

  การกำหนดวงเงินสินเชื่อ

บริษัทมีการพิจารณากำหนดวงเงินสินเชื่อใน 2 ลักษณะ ได้แก่

-   วงเงินลูกค้า (Client Credit Line) หมายถึง วงเงินสูงสุดที่กำหนดให้ผู้กู้แต่ละราย
    สามารถกู้ยืมได้ และเมื่อภาระหนี้ลดลงแล้ว ผู้กู้สามารถกลับมาใช้ใหม่ได้
    ทั้งนี้ในการกำหนดวงเงินดังกล่าว บริษัทจะพิจารณาจากยอดขายของลูกค้า ระยะเวลา
    เครดิตการค้า คุณภาพของผลการติดต่อระหว่างลูกค้าและลูกหนี้
    (มีการส่งสินค้าตรงเวลาหรือไม่
    มีสินค้าคืน/ชำรุดมากน้อยเพียงใดโดยพิจารณาจากใบสรุปรายละเอียดการชำระเงินของลูกหนี้
    (Remittance Report)) เอกสารที่รับซื้อ ฐานะกิจการของลูกค้า
    และความสามารถในการชำระหนี้ของลูกค้าและลูกหนี้ ทั้งนี้บริษัทได้นำระบบ Credit Rating
    มาช่วยในการพิจารณาอนุมัติวงเงินเพื่อให้สามารถพิจารณาอนุมัติวงเงินสินเชื่อ ได้รวดเร็วขึ้น
    ซึ่งบริษัทมีนโยบายในการกำหนด Single Lending Limit และ Single Lending
    Group สำหรับลูกค้า โดยปัจจุบันกำหนดไว้ไม่เกิน 100
    ล้านบาทสำหรับลูกค้าแต่ละรายและแต่ละกลุ่ม
    อย่างไรก็ตามบริษัทจะพิจารณาความเสี่ยงแล้วแต่กรณี
    โดยให้อยู่ในอำนาจของคณะกรรมการบริษัทเป็นผู้พิจารณา

-   วงเงินลูกหนี้ (Customer Credit Line) หมายถึง วงเงินสูงสุดของลูกหนี้ แต่ละราย
    ที่ผู้กู้รายเดียวหรือหลายราย
    สามารถนำสิทธิในการรับชำระเงินค่าสินค้าและบริการมาขายลดได้
    ทั้งนี้ในการพิจารณาวงเงินของลูกหนี้
    บริษัทจะวิเคราะห์จากฐานะการเงินและผลการดำเนินงานของลูกหนี้รวมทั้งประวัติการชำระหนี้
    และเนื่องจากกลุ่มลูกหนี้ส่วนใหญ่เป็นกลุ่มธุรกิจขนาดใหญ่
    ในขณะที่วงเงินลูกหนี้ต่อรายและต่อกลุ่มในปัจจุบันยังอยู่ในระดับที่ไม่สูงมากเมื่อเปรียบเทียบกับฐานะกิจการของลูกหนี้แต่ละราย
    ประกอบกับบริษัทไม่ได้มีนโยบายในการปล่อยสินเชื่อที่เน้นลูกหนี้รายใดรายหนึ่งเป็นสำคัญ
    บริษัทจึงยังไม่มีนโยบายในการกำหนด Single Lending Limit และ Single Lending
    Group สำหรับลูกหนี้

การพิจารณาอนุมัติสินเชื่อ

บริษัทได้กำหนดอำนาจในการอนุมัติสินเชื่อแฟคตอริ่ง ดังนี้

หน่วย : บาท

+--------------------+--------------------------+----------------------+
| ผู้มีอำนาจอนุมัติ        | วงเงินลูกค้าแจ้งโอนสิทธิ       | วงเงินลูกหนี้            |
|                    |                          |                      |
| สินเชื่อ              | ประเภท ที่ 1-3             |                      |
+--------------------+--------------------------+----------------------+
| คณะกรรมการบริหาร    | 100,000,000              | 100,000,000          |
+--------------------+--------------------------+----------------------+
| คณะอนุกรรมการสินเชื่อ  | 5,000,000                | 5,000,000            |
+--------------------+--------------------------+----------------------+
| กรรมการผู้จัดการ      | 3,000,000                | 3,000,000            |
+--------------------+--------------------------+----------------------+

หมายเหตุ : อำนาจในการอนุมัติสินเชื่อตามวงเงินลูกค้า ตามการแจ้งโอนสิทธิประเภทที่ 4
ให้ผู้มีอำนาจอนุมัติ

สินเชื่อมีอำนาจกำหนดวงเงินไม่เกินกึ่งหนึ่งของการแจ้งโอนสิทธิประเภทที่ 1-3

กรณีที่ลูกค้ารายเดียวกันแต่มีหลายประเภทวงเงิน ให้กำหนดหลักเกณฑ์อำนาจอนุมัติสินเชื่อ ดังนี้

1.  วงเงินแจ้งโอนสิทธิประเภทที่ 1-3 กำหนดให้มีความเสี่ยง 1 เท่าของวงเงิน

2.  วงเงินแจ้งโอนสิทธิประเภทที่ 4 กำหนดให้มีความเสี่ยง 2 เท่าของวงเงิน

3.  เมื่อรวมความเสี่ยงทุกประเภทการแจ้งโอนสิทธิแล้ว
    ให้คำนวณเป็นวงเงินสินเชื่อรวมเพื่อเสนอขออนุมัติต่อผู้มีอำนาจอนุมัติสินเชื่อดังกล่าวข้างต้น

อนึ่ง วงเงินอนุมัติดังกล่าวข้างต้น เป็นวงเงินเฉพาะผู้กู้หรือลูกหนี้รายใดรายหนึ่ง
แต่ถ้าผู้กู้หรือลูกหนี้รายใดเกี่ยวข้องกับผู้กู้หรือลูกหนี้รายอื่นด้วยกรณีดังต่อไปนี้
ให้ถือเป็นวงเงินกลุ่มเดียวกัน และต้องพิจารณาวงเงินรวมตามอำนาจอนุมัติสินเชื่อโดย

-   กรณีผู้กู้หรือลูกหนี้รายนั้น เกี่ยวข้องกับผู้กู้หรือลูกหนี้รายอื่น ในลักษณะตามมาตรา 35 ของ
    พ.ร.บ. ประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. 2522
    ให้นับรวมเป็นวงเงินกลุ่มเดียวกัน

-   กรณีผู้กู้รายนั้นมีผู้ค้ำประกันเป็นคนเดียวกับผู้กู้รายอื่น
    ให้นับรวมวงเงินของผู้กู้รายอื่นและวงเงินของผู้ค้ำประกัน (ถ้ามี) เป็นวงเงินกลุ่มเดียวกัน

การต่ออายุวงเงิน / การลดวงเงิน / การระงับใช้วงเงินสินเชื่อชั่วคราว

บริษัทกำหนดให้วงเงินสินเชื่อจะต่ออายุออกไปคราวละ 1 ปี
ยกเว้นแต่จะมีการระงับใช้วงเงินสินเชื่อชั่วคราว หรือยกเลิกวงเงินสินเชื่อทั้งหมด
สำหรับการพิจารณาลดวงเงินสินเชื่อ ให้อยู่ในอำนาจอนุมัติของกรรมการผู้จัดการขึ้นไป
การระงับใช้วงเงินสินเชื่อชั่วคราว ให้อยู่ในอำนาจของผู้ช่วยกรรมการผู้จัดการขึ้นไป
และการยกเลิกวงเงินสินเชื่อทั้งหมด โดยไม่มีภาระหนี้คงค้างอยู่กับบริษัท
ให้ผู้อำนวยการฝ่ายสินเชื่อขึ้นไปมีอำนาจอนุมัติ

การกำหนดค่าธรรมเนียมการเปิดวงเงิน

บริษัทกำหนดค่าธรรมเนียมการเปิดวงเงิน ร้อยละ 0.25 ถึง ร้อยละ 0.5
ของวงเงินที่ได้รับอนุมัติโดยกำหนดค่าธรรมเนียมขั้นต่ำ 5,000 บาท
ทั้งนี้ค่าธรรมเนียมดังกล่าวจัดเก็บเพียงครั้งเดียว
โดยหากมีการเพิ่มวงเงินในภายหลังจะเรียกเก็บค่าธรรมเนียมดังกล่าวเพิ่มเติมเฉพาะวงเงินส่วนที่เพิ่ม

การกำหนดอัตราดอกเบี้ย

บริษัทกำหนดอัตราดอกเบี้ยตามสภาวะดอกเบี้ยในตลาดเงิน
โดยพิจารณาถึงคุณภาพของลูกหนี้และลูกค้า ความเสี่ยงในการรับชำระหนี้
และภาวะการแข่งขันในขณะนั้น
โดยปัจจุบันอัตราดอกเบี้ยที่บริษัทกำหนดโดยส่วนใหญ่อยู่ระหว่างร้อยละ 8 ถึงร้อยละ 10 ต่อปี

การกำหนดค่าธรรมเนียมในการรับซื้อ

บริษัทกำหนดค่าธรรมเนียมในการรับซื้อโดยพิจารณาจากปริมาณและมูลค่าเอกสารที่รับซื้อ
ประกอบกับความยากง่ายในการบริหารและจัดเก็บหนี้ ประกอบกับสภาวะการแข่งขัน
โดยปัจจุบันอัตราค่าธรรมเนียมดังกล่าวโดยส่วนใหญ่อยู่ระหว่างร้อยละ 0.25 ถึง ร้อยละ 0.5

การกำหนดเงื่อนไขหลักประกัน

บริษัทกำหนดให้บุคคลหรือนิติบุคคล หรือกำหนดเงินประกันวงเงินสินเชื่อเป็นหลักประกัน ทั้งนี้
การเปลี่ยนแปลงเงื่อนไขของสินเชื่อและหลักประกัน ที่เกินอำนาจของกรรมการผู้จัดการ
ให้กรรมการผู้จัดการมีอำนาจอนุมัติได้ ทั้งนี้ต้องไม่มีผลทำให้บริษัทมีความเสี่ยงเพิ่มขึ้น

นโยบายการควบคุมและติดตามลูกค้า

บริษัทมีระบบการควบคุมและติดตามลูกค้าอย่างใกล้ชิดทุกขั้นตอน ตั้งแต่การตรวจสอบเอกสารที่รับซื้อ
การอนุมัติวงเงิน การแจ้งโอนสิทธิ และการรับชำระหนี้จากลูกหนี้
รวมทั้งการติดตามรายงานหนี้คงค้างเกินกำหนดชำระทุกวัน ในกรณีที่ลูกค้าผิดนัดชำระหนี้
ซึ่งจะทำให้ทราบถึงปัญหาและสามารถติดตามได้อย่างรวดเร็ว

-   ขั้นตอนในการติดตามทวงหนี้

1.  ลูกค้าค้างชำระไม่เกิน 3 เดือน ให้ติดตามทวงถามด้วยวาจา

2.  ลูกค้าค้างชำระ 3-6 เดือน ให้ออกหนังสือทวงถาม

3.  ลูกค้าค้างชำระเกินกว่า 6 เดือน หรือมีการติดตามทวงถามในเวลาอันควรแล้วไม่ได้ผล
    ให้ฝ่ายสินเชื่อเสนอขออนุมัติดำเนินคดีจากกรรมการผู้จัดการ
    แต่หากเห็นว่าการดำเนินคดีจะไม่คุ้มกับค่าใช้จ่าย
    ให้ฝ่ายสินเชื่อดำเนินการติดตามทวงถามลูกค้าต่อไป

สัดส่วนลูกค้ารายใหญ่ 10 อันดับแรก ในระหว่างปี 2545 ถึงปี 2547

[TABLE]

ในช่วง 3 ปีที่ผ่านมา (2545 ถึง 2547)
บริษัทไม่มีลูกค้ารายหนึ่งรายใดที่มีมูลค่าการรับซื้อเอกสารทางการค้ามากกว่าร้อยละ 30
ของมูลค่าการรับซื้อรวม

สัดส่วนลูกหนี้รายใหญ่ 10 อันดับแรกตามยอดรับซื้อเอกสาร ในระหว่างปี 2545 ถึงปี 2547

[TABLE]

ในช่วง 3 ปีที่ผ่านมา (2545 ถึง 2547)
บริษัทมีลูกหนี้เพียงรายเดียวที่มีมูลค่าการรับซื้อเอกสารทางการค้ามากกว่าร้อยละ 30
ของมูลค่าการรับซื้อรวม คือ ร้อยละ 36 ร้อยละ 40 และร้อยละ 48 ตามลำดับ
ซึ่งไม่ได้มีความสัมพันธ์กับทางบริษัท

  ------------------------------------------------- ---- ----------- -------- ----- ----------- --- -------- ----- ----------- -------- ------- --------
  มูลค่ารับซื้อของลูกค้าแฟคตอริ่งแยกตามประเภทธุรกิจที่ผ่านมาในปี                                                                                       หน่วย :  
  2545-2547                                                                                                                             พันบาท   

  ประเภทธุรกิจ                                                         2547                           2546                       2545             

                                                         มูลค่ารับซื้อ    ร้อยละ    ราย   มูลค่ารับซื้อ        ร้อยละ    ราย   มูลค่ารับซื้อ    ร้อยละ            ราย

  1. เครื่องใช้ไฟฟ้า                                         1,475,785   24.91    43    1,322,601       42.09    22    658,429     34.10            16

  2. สิ่งทอและเครื่องนุ่งห่ม                                    1,230,535   20.77    65    734,956         23.39    59    578,578     29.96            40

  3. อาหารและเครื่องดื่ม                                     394,012     6.65     9     272,424         8.67     6     83,526      4.33             6

  4. สินค้าอุปโภคบริโภค                                      1,003,018   16.93    43    236,830         7.54     27    100,210     5.19             16

  5. ธุรกิจบริการ                                           448,747     7.57     12    129,050         4.11     4     35,302      1.83             3

  6. กระดาษและสิ่งพิมพ์                                      202,794     3.42     9     125,584         4.00     5     116,797     6.05             5

  7. เคมีภัณฑ์และพลาสติก                                     135,319     2.28     9     90,611          2.88     5     43,273      2.24             4

  8. อุปกรณ์กีฬา                                            129,471     2.19     9     64,717          2.06     7     72,721      3.77             5

  9. วัสดุก่อสร้างและของตกแต่ง                                355,874     6.01     19    55,162          1.76     5     34,558      1.79             2

  10. รับเหมาก่อสร้าง                                       32,716      0.55     3     54,977          1.75     6     193,367     10.01            6

  11. จำหน่ายเฟอร์นิเจอร์                                    107,273     1.82     4     30,895          0.98     3     5,826       0.30             1

  12. อุปกรณ์ชิ้นส่วนรถยนต์และชิ้นส่วนโลหะ                        408,885     6.90     3     22,759          0.72     5     2,315       0.12             2

  13. ธุรกิจการเกษตร                                       -           -        -     1,523           0.05     1     5,270       0.27             1

  14. อุปกรณ์สื่อสาร                                         -           -        -     -               -        -     770         0.04             1

  รวม                                                    5,924,429   100.00   228   3,142,090       100.00   155   1,930,941   100.00           108

  ยอดคงค้างของลูกค้าแฟคตอริ่งแยกตามประเภทธุรกิจที่ผ่านมาในปี                                                                                               (หน่วย :
  2545-2547                                                                                                                                     พันบาท)

  ประเภทธุรกิจ                                                         2547                           2546                       2545             

                                                         ยอดคงค้าง    ร้อยละ    ราย   ยอดคงค้าง        ร้อยละ    ราย   ยอดคงค้าง    ร้อยละ            ราย

  1. เครื่องใช้ไฟฟ้า                                         220,173     19.54    43    259,236         35.79    20    158,956     45.78            14

  2. สิ่งทอและเครื่องนุ่งห่ม                                    237,406     21.08    65    140,457         19.39    46    64,463      19.39            32

  3. อาหารและเครื่องดื่ม                                     77,335      6.86     9     64,088          8.85     4     31,578      9.10             6

  4. สินค้าอุปโภคบริโภค                                      238,618     21.18    43    67,200          9.28     24    22,999      6.62             11

  5. ธุรกิจบริการ                                           101,165     8.98     12    99,056          13.68    3     2,274       0.65             2

  6. กระดาษและสิ่งพิมพ์                                      72,081      6.40     9     24,996          3.45     5     19,414      5.59             5

  7. เคมีภัณฑ์และพลาสติก                                     23,655      2.10     9     21,190          2.93     5     5,140       1.48             2

  8. อุปกรณ์กีฬา                                            12,779      1.13     9     8,324           1.15     6     4,405       1.27             4

  9. วัสดุก่อสร้างและของตกแต่ง                                63,203      5.61     22    11,552          1.59     4     7,933       2.28             2

  10. รับเหมาก่อสร้าง                                       -           -        -     8,973           1.24     1     26,780      7.71             3

  11. จำหน่ายเฟอร์นิเจอร์                                    42,945      3.82     4     10,447          1.44     3     1,698       0.49             1

  12. อุปกรณ์ชิ้นส่วนรถยนต์และชิ้นส่วนโลหะ                        37,230      3.30     3     8,754           1.21     3     411         0.12             1

  13. ธุรกิจการเกษตร                                       -           -        -     -               -        -     1,145       0.33             1

  14. อุปกรณ์สื่อสาร                                         -           -        -     -               -        -     -           -                -

  รวม                                                    1,126,590   100.00   228   724,273         100.00   124   347,196     100.00           84
  ------------------------------------------------- ---- ----------- -------- ----- ----------- --- -------- ----- ----------- -------- ------- --------

3.3.3 การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ณ วันที่ 31 ธันวาคม 2547
มียอดคงค้างสำหรับเงินเกินบัญชีและเงินกู้ยืมระยะสั้นจากธนาคารไทยพาณิชย์ จำกัด (มหาชน)
และบริษัทหลักทรัพย์จัดการกองทุนรวมไทยพาณิชย์ จำนวน 232 ล้านบาท และ 100
ล้านบาทตามลำดับ ทั้งนี้ รายการดังกล่าวจัดเป็นรายการระหว่างกัน
โดยมีรายละเอียดปรากฏในส่วนที่ 2 ข้อ 11 รายการระหว่างกัน

3.3.4 เงินลงทุน

-ไม่มี-